turjo4nis/wikipedia-bn-dump-20250701 huggingface dataset:
রিচার্ড অ্যাবট

রিচার্ড অ্যাবট (১৮১৮ — ১৫ জুলাই ১৯০৪) একজন ইংরেজ কবি ছিলেন। তিনি বারটন-ইন-কেনডাল, ওয়েস্টমরল্যান্ড (বর্তমানে কাম্ব্রিয়া) তে জন্মগ্রহণ করেন। তার বাবা ল্যানকেসটার এবং কেনডাল ক্যানাল, যেটা টিউইটফিল্ড পর্যন্ত বর্ধিত করা হচ্ছিল, সেখানে একজন সাবকন্ট্রাক্টর হিসেবে কাজ করতেন। তার যখন ৩ বছর বয়স, তখন তার মা মৃত্যুবরণ করেন। ৪ বছর বয়স থেকে অ্যাবটের প্রাথমিক শিক্ষা হয় শ্যাপ ফেল এবং গালগেইট, ল্যাঙ্কাশায়ারের ডেম স্কুলস এ, পূর্বে তিনি ইংগলটন, নর্থ ইয়র্কশায়ারের ন্যাশনাল স্কুলে পড়তেন। তার পরিবার যখন ইংলেটনে থাকতো, তখন অ্যাবটের বাবা ইংগলবোরো এর পাহাড়ে কৃষিকাজ শুরু করেন, এবং ১১ বছর বয়স থেকে অ্যাবট রাখালের কাজ করে তার বাবাকে সাহায্য করেন। প্রায় ৫ বছর পর, একটি মারাত্মক দুর্ঘটনায় তার বাবার দৃষ্টিশক্তি ও মস্তিষ্ক ক্ষতিগ্রস্ত হয়, যা তাকে কৃষিকাজ থেকে অবসর নিতে বাধ্য করে। পরবর্তীতে অ্যাবট স্কটল্যান্ড এবং ইংল্যান্ডের উত্তরাঞ্চলে রেলওয়ে নির্মানের কাজে শ্রমিক হিসেবে কাজ শুরু করেন। ৫০ বছর বয়সে তিনি ফরসেট, ইয়র্কশাইয়ারের যাজকপল্লীতে একটি চুনাপাথরের খনির পরিচালক হিসেবে নিয়জিত হন। এই পদে তিনি ৩২ বছর দায়িত্ব পালন করেন। অবসরের পরে তিনি এই খনিটির দায়িত্ব তার পুত্রের নিকট হস্তান্তর করেন। তার দুটি কন্যাসন্তানও ছিল। ১৯০৪ সালে ৮৬ বছর বয়সে তিনি তার ফরসেটের বাড়িতে মৃত্যুবরণ করেন। তাকে ফরসেটের সেন্ট উডবার্টস চার্চের কবরস্থানে সমাহিত করা হয়।

১৮৬৮ এবং ১৯০১ এর মধ্যে তার কবিতার চারটি সংগ্রহ প্রকাশিত হয়। ১৮৮৪ সালে তিনি রয়েল হিস্টোরিক্যাল সোসাইটির সদস্য হন। তার ১৮৭৯ সালের সংগ্রহে দি পেন, দি প্রেস, দি সৰ্ড র‌্যাল্ফ হেডলির একটি লিথোগ্রাফ প্রতিকৃতি ছিল, এবং আরেকটি প্রতিকৃতি ছিল তার ১৯০১ সালের দি ওয়ান্ডারার সংগ্রহে। ইংল্যান্ড এবং এর বিভিন্ন ঔপনিবেশিক অঞ্চলের ম্যাগাজিনে তার কবিতা প্রকাশিত হয়েছিল। তার কবিতা প্রায়ই টিসডেল মারকিউরিতে প্রকাশিত হতো। তার তিনটি কবিতা নর্থ কান্ট্রি পোয়েটস এ প্রকাশিত হয়েছিলঃ "দি সং অফ ইংগলটন বেলস", "ও, টার্ন অ্যাসাইড দাই লাভিং আইস" এবং "ফেডিং বিউটি"।

প্রকাশিত কাজসমূহ 

 ওয়ার!: সমসাময়িক বিষয় নিয়ে একটি  বর্ণনামূলক কবিতা  (বিশপ আওকল্যাণ্ড: জি. ই. ব্রিগস, ১৮৬৮)
 ওয়ার, ক্যান্টো III: র‍্যাবি, কেভারস্টোন, স্টেইন্ড্রপ, ইত্যাদি; দি রেলওয়ে জুবিলি; অডে টু ইংগলবোরো, এবং অন্যান্য নির্বাচিত কবিতা ও গান (লন্ডন: সিম্পকিন, মারশাল & কো. , ১৮৭৬)
 দি পেন, দি প্রেস, দি সৰ্ড, অন্যান্য কবিতা এবং বালসামস ফর উনডেড হার্টস (ডার্লিংটন: উইলিয়াম ড্রেসার, ১৮৭৯)
 দি ওয়ান্ডারার, ইন স্পেশাল ট্রেইন্স অফ গ্রেট থটস, এবং অন্যান্য নির্বাচিত কবিতা ও গান (ডার্লিংটন: উইলিয়াম ড্রেসার, ১৯০১)

তথ্যসূত্র 

১৮১৮-এ জন্ম
১৯০৪-এ মৃত্যু
ইংরেজ পুরুষ কবি
১৯শ শতাব্দীর ইংরেজ কবি
১৯শ শতাব্দীর ব্রিটিশ লেখক
রয়্যাল হিস্টোরিক্যাল সোসাইটির সভ্য
বাগদাদ বুলেটিন

বাগদাদ বুলেটিন ছিল একটি স্বাধীন দ্বিসাপ্তাহিক ইংরেজি ভাষার নিউজ ম্যাগাজিন যা ইরাকে প্রকাশিত হয়েছিল।

ইতিহাস ও পরিলেখ 
বাগদাদ বুলেটিন প্রথম প্রকাশিত হয়েছিল ৯ই জুন ২০০৩ সালে। ইরাকের আনুমানিক সত্তরটি খবরের কাগজের মধ্যে সাদ্দাম হুসাইনের পতন এবং ২০০৩-এর ইরাক আক্রমণ সম্পর্কে লিখা হচ্ছিল, যার মধ্যে এটি একটি। এর প্রতিষ্ঠাতা হলেন র‌্যাল্ফ হাসাল, একজন ব্রিটিশ সাংবাদিক, ডেভিড এন্ডারস, আমেরিকান সাংবাদিক, শাদি আলকাসিম, জর্দানের সাংবাদিক, সেবাস্তিয়ান উডস-ওয়াকার এবং মার্ক গর্ডন-জেমস, উভয়ই ব্রিটিশ সাংবাদিক। ডেভিড এন্ডারস এই পত্রিকার সম্পাদকও ছিলেন।

বাগদাদে মুদ্রিত এবং ইরাকে বিতরণকৃত এই ম্যাগাজিন দেশ পুনর্নির্মাণের সময় মানুষের জীবনে বিভিন্ন কুপ্রভাব তুলে ধরেছিল। বুলেটিনটির উদ্দেশ্য ছিল সাদ্দাম-পরবর্তী সময়ে "ইরাকের পুনর্নবীকরণ প্রক্রিয়া এবং অগ্রগতি নিয়ে প্রশ্ন তোলা এবং বিতর্ক করা"। এটি ইরাকের একটি তথ্য ব্ল্যাকআউটকে তুলে ধরার চেষ্টায় লড়াই করেছিল, যে ব্ল্যাকআউটটি অনেক সহায়তা কর্মীদের, সাংবাদিকদের, আমেরিকা এবং ব্রিটিশ কর্মকর্তাদের পাশাপাশি ইরাকি ইংরেজি ভাষীদের ক্ষতিগ্রস্ত করেছিল।

ম্যাগাজিনে ইরাকি এবং পশ্চিমাদের একটি পূর্ণকালীন প্রতিবেদন পুল ছিল, যার মধ্যে অনেকে অক্সব্রিজের স্নাতকপ্রাপ্ত ছিলেন যারা পূর্বে অ্যাসোসিয়েটেড প্রেস, দ্য নিউ ইয়র্ক টাইমস, দ্য ওয়াশিংটন পোস্ট, রয়টার্স এবং ইভিনিং স্ট্যান্ডার্ডের জন্য লিখেছিলেন। প্রকাশনাটির বিশ্বাস ছিল যে "সকল পক্ষের জন্য একটি সংবাদপত্রের স্বাধীনতা ফোরামের উপস্থিতি একটি অবিচ্ছেদ্য মানবাধিকার।"

এটি নিরপেক্ষ থাকার লক্ষ্যে এবং সারগ্রাহী অতিথি লেখকদের জন্য দেশের পুনর্নবীকরণ সম্পর্কিত বিষয়ে বিতর্ক করার জন্য একটি ফোরাম সরবরাহ করেছিল। ম্যাগাজিনের বিন্যাসের মধ্যে ছিল সংবাদ ও বিভিন্ন বৈশিষ্ট্য, যার প্রথম সংস্করণে আলকপাত করা  হয়েছিল বন্দুকের সাধারন ক্ষমা, অপরাধের প্রকৃত অবস্থা এবং বাগদাদের বিদ্যুৎ সরবরাহের জরাজীর্ণ অবস্থা।

অর্থনৈতিক ও সুরক্ষাজনিত কারণে ২০০৩ সালের ১৫ সেপ্টেম্বর বাগদাদ বুলেটিনের মুদ্রণ অনির্দিষ্টকালের জন্য বন্ধ করা হয়। ম্যাগাজিনটি মোট সাতটি সংস্করণ প্রকাশ করেছিলো এবং এর প্রচারিত কপির পরিমাণ ছিল ১০,০০০ কপি। এটি বেশিরভাগই বিনামূল্যে বিতরণ করা হয়েছিল.

তথ্যসূত্র

গ্রন্থপঞ্জি 

 "বাগদাদ বুলেটিন: ডিসপ্যাচেস অন দ্য আমেরিকান অকুপেশন", ডেভিড এন্ডার্স (ইউনিভার্সিটি অফ মিশিগান প্রেস, ২০০৫, ২০০পি ) ISBN 0-472-11469-7

বহিঃসংযোগ 
 
 এ ডেট্রয়েট ফ্রি প্রেস ইন্টার্ভিউ উইথ দ্য বুলেটিন'স এডিটর, ডেভিড এন্ডার্স 

২০০৩-এর ইরাকি স্থাপনা
দ্বিসাপ্তাহিক ম্যাগাজিন
ইরাকের বিলুপ্ত ম্যাগাজিন
ইংরেজি ভাষার ম্যাগাজিন
ইরাকে প্রকাশিত ম্যাগাজিন
এশিয়ায় প্রকাশিত সংবাদভিত্তিক ম্যাগাজিন
২০০৩-এ ইরাকে প্রতিষ্ঠিত
দ্বি-সাপ্তাহিক ম্যাগাজিন
২০০৩-এ প্রতিষ্ঠিত ম্যাগাজিন
কং পর্বতমালা

কং এর পর্বতমালা ১৭৯৮ থেকে ১৮৮০ দশকের শেষদিক পর্যন্ত আফ্রিকার মানচিত্রের একটি অস্তিত্বহীন পর্বতশ্রেণী ছিল।  একসময় মনে করা হত পাহাড়গুলি পশ্চিম আফ্রিকাতে হাইল্যান্ডের (ভূগোল) নিকটবর্তী হতে শুরু করে গিনিতে টেমবাকাউন্ডার নিকটে নাইজার নদীর উঁচুভূমির উৎস; এছাড়া কিংবদন্তি মধ্য আফ্রিকান চাঁদের পর্বতমালা(আফ্রিকা), যেখানে সাদা নীলনদ এর উৎস ছিল বলে মনে করা হতো, এর পূর্ব দিকে অবধি বিস্তৃত ছিল।

ইতিহাস 
১৭৯৮ সালে মুনগো পার্ক (অভিযাত্রী) দ্বারা অঞ্চলটির অনুসন্ধানের ফলে প্রাপ্ত মানচিত্রটি প্রথমবারের মতো এই পশ্চিম থেকে পূর্ব পর্বতমালার অংশটিকে দেখিয়েছে। এ মানচিত্রটি তৈরি করেছিলেন ইংরেজ কার্টোগ্রাফার জেমস রেনেল যিনি ওয়াংগারা, বুরকিনা ফাসো -তে নাইজার বাষ্পায়ন অভ্যন্ততরস্থল দেখাতে পেরেছেন। 

জার্মান মানচিত্র নির্মাতা জোহান রেইনেকে ১৮০৪ সালের মানচিত্রে পর্বতমালাটিকে জেবুর্গ কং  নামে অন্তর্ভুক্ত করেছিলেন।  ১৮০৫ সালে লন্ডনের খোদাইকারী জন ক্যারি প্রথমবার চাঁদের পর্বতমালার সাথে এর সংযোগ স্থাপন করে মানচিত্রে প্রদর্শন করেন।

উনিশ শতকে পশ্চিম আফ্রিকার বহু অভিযাত্রী অঞ্চলটি অন্বেষণের পরে যে মানচিত্র তৈরি করেছিলেন বা তৈরির নির্দেশনা করেছিলেন, তার মধ্যে এ অঞ্চলের পরিসীমাও অন্তর্ভুক্ত করেন। এর মধ্যে রয়েছেন ফরাসি অভিযাত্রী রেনে কেইলি, যিনি নাইজারের উৎসের নিকটে ফুটা জালান এলাকায় গিনির উঁচু অঞ্চলগুলি অনুসন্ধান করেছিলেন; কর্নিশ অভিযাত্রী রিচার্ড লেমন ল্যান্ডার এবং তার ছোট ভাই জন ল্যান্ডার, এবং স্কটিশ অভিযাত্রী হিউ ক্ল্যাপারটন, যিনি নাইজার নদীর উপরের অংশেও খোঁজ করেছেন।ঐতিহাসিক টমাস বাসেট এবং ফিলিপ পোর্টার ১৭৯৮ থেকে ১৮৯২ এর মধ্যে প্রকাশিত, পর্বতগুলিকে দেখানো চল্লিশটি মানচিত্র চিহ্নিত করেছেন
 
পরবর্তীকালের অভিযাত্রীদের এই অঞ্চলটি শনাক্ত করতে ব্যর্থ হওয়া সত্ত্বেও, এটি উনিশ শতকের শেষ পর্যন্ত প্রকাশিত মানচিত্রে পাওয়া যায়।

ফরাসি অভিযাত্রী লুই গুস্তেভ বিঞ্জার তার ১৮৮৭-৮৯ সালের গিনি উপসাগরীয় অঞ্চলে কোট ডি'ভায়ারের মধ্য দিয়ে নাইজার নদীর উৎসমুখ খোঁজার ও গতিপথ নির্ধারণের অভিযানে কং পর্বতমালাকে কাল্পনিক বলে যে মত দেন, তা প্রতিষ্ঠিত হওয়ার পরে কার্টোগ্রাফাররা ম্যাপে একে অন্তর্ভুক্ত করা বন্ধ করে দেন। 

এরপরও ১৯২৮ সালে বার্থোলিমেউর অক্সফোর্ড অ্যাডভান্সড এটলাস তাদের সূচীতে ৮° ৪০' উত্তর, ৫° ০' পশ্চিম অক্ষাংশে কং পর্বতমালাকে অন্তর্ভুক্ত করেন। এমনকি পরবর্তীকালেও পাহাড়গুলো ১৯৯৫ সালের গুডি'স ওয়ার্ল্ড অ্যাটলাসে ভুলভাবে দেখা যায়।

সম্পর্কিত নামকরণ 
আইভরি কোস্টের দ্বাদশ শতকের কং নামক শহরটি এই পর্বতমালার নাম ধারণ করে।এটি সপ্তদশ শতাব্দীতে ক্ষমতায় আরোহণ করে কং সাম্রাজ্য গঠন করেছিল, যা শেষ পর্যন্ত ফরাসী ঔপনিবেশিক শাসনের অধীনে চলে যায়।

কং হিল নামে পরিচিত পাহাড়ি এলাকা উপকূলের অঞ্চলগুলি থেকে পশ্চিম আফ্রিকার অভ্যন্তরীণ সমভূমিকে পৃথক করে, যা উঁচু ভূমির এলাকার অংশ। সাধারণত পাহাড়ের চূড়াগুলি ৬১০ মিটারের (২০০০ ফুট) বেশি উঁচু হয় না ও সমতল হতে ২১৫ মিটারের(৭০০ ফুট) চেয়ে উঁচু হয় না।

মানচিত্রের গ্যালারি

তথ্যসূত্র 

আফ্রিকার পর্বত
কাল্পনিক পর্বত
আফ্রিকার ইতিহাস
হেপ্টোজ

হেপ্টোজ হলো সাতটি কার্বন পরমাণু বিশিষ্ট একটি মনোস্যাকারাইড।

এদের এক নম্বর কার্বনে কার্যকরী মূলক হিসেবে অ্যালডিহাইড (অ্যালডোহেপ্টোজ) অথবা ২,৩ ও ৪ নম্বর কার্বনে একটি কিটোন (কিটোহেপ্টোজ) মূলক থাকতে পারে। কিটোহেপ্টোজে ৪টি কাইরাল কেন্দ্র থাকে, যেখানে অ্যালডোহেপ্টোজে কাইরাল কেন্দ্রের সংখ্যা পাঁচটি।

উদাহরণ 

প্রকৃতিতে সাত কার্বনবিশিষ্ট শর্করা খুব কম দেখা যায়। এর মধ্যে অন্যতম হলো :
 সেডোহেপ্টুলোজ বা ড-অ্যাল্ট্রো-হেপ্টুলোজ (কিটোজ শর্করা), কেলভিন চক্র ও লিপিড এ-র জৈব সংশ্লেষণে মাধ্যমিক যৌগ হিসেবে উৎপন্ন হয়।
 ম্যানোহেপ্টুলোজ (কিটোজ শর্করা), অ্যাভোকাডোতে পাওয়া যায়
 এল-গ্লিসারো-ডি-ম্যানো-হেপ্টোজ (অ্যালডোজ শর্করা), লিপিড এ সংশ্লেষণের মাধ্যমিক-পরবর্তী যৌগ।

তথ্যসূত্র 

হেপ্টোজ
শর্করা
ফেজ্যান্ট দ্বীপ

ফেজ্যান্ট দ্বীপ (, , ) হলো একটি জনমানবহীনন দ্বীপ যা বিডাসোয়া নদীর মাঝে অবস্থিত। এটি ফ্রান্স এবং স্পেন এর সীমানার মাঝে অবস্থিত এবং এটির শাসনব্যবস্থা দুই দেশের মাঝে পর্যায়ক্রমে পরিবর্তন হয়ে থাকে।

দ্বীপটি আসলে একটি কনডোমিনিয়াম বা এমন আন্তর্জাতিক আইনের আওতাধীন অঞ্চল, যার শাসনক্ষমতা একাধিক শক্তি দ্বারা মীমাংসার ভিত্তিতে নির্ধারিত হয়।  ১৬৫৯ সালের ফিরেনিইস সন্ধি দ্বারা দ্বীপটি প্রতিষ্ঠিত। যুক্ত সার্বভৌমত্ব দ্বারা প্রতি ছয় মাস পর পর ফ্রান্স এবং স্পেন এর মাঝে এর দায়িত্ব পরিবর্তিত হতে থাকে। এটি অনুষ্ঠানিকভাবে স্পেনের সান সেবাইসটাইনের নৌ সেনাদের দায়িত্বে থাকে ১লা ফেব্রুয়ারি থেকে ৩১জুলাই পর্যন্ত। আর ফ্রান্সের বেয়োনে দায়িত্বে থাকে ১ আগস্ট থেকে ৩১ জানুয়ারি পর্যন্ত। অর্থাৎ দ্বীপটি সার্বিকভাবে ইরুন, গিপুজকোয়া, স্পেন ও হেনদায়, পিরেনেস, আটল্যান্টিকুইস, ফ্রান্স দ্বারা পরিচালিত হয়।

ভূপ্রকৃতি
এই দ্বীপটি হচ্ছে একটি রাজনৈতিক অধিরাজ্য যা স্পেন ও ফ্রান্সের সার্বভৌম ক্ষমতার অধীনে ১৬৫৯ সালে পিরেনিসের চুক্তির মাধ্যমে প্রতিষ্ঠা করা হয়েছিল, এবং সরকারীভাবে ছয় মাসের জন্য স্পেনের স্যান সেবাস্টিয়ান (১লা ফেব্রুয়ারি– ৩১ জুলাই) অঞ্চলের এবং ফ্রান্সের বায়ন (১ আগস্ট – ৩১ জানুয়ারি) অঞ্চলের নৌ কমান্ডারের শাসনে থাকে; প্রকৃতপক্ষে এটি ইরুন (গুইপুস্কয়া, স্পেন) এবং হেনদাইয় (পিরেনিস-অ্যাটলান্টিকেস, ফ্রান্স) কর্তৃক যথাক্রমে পরিচালিত হয়।  এই দ্বীপটি প্রায়  দীর্ঘ এবং  চওড়া যা ক্ষয় হয়ে যাচ্ছে।

ইতিহাস 

দ্বীপে ঘটা সর্বাধিক গুরুত্বপূর্ণ ঐতিহাসিক ঘটনাটি হলো পাইরিনিদের সন্ধি স্বাক্ষর অনুষ্ঠান। প্রায় ত্রিশ বছরের যুদ্ধের শেষের দিকে ১৬৫৯ সালে স্পেনের গ্র্যান্ডি লুইস ডি হারো এবং ফ্রান্সের মুখ্যমন্ত্রী কার্ডিনাল মাজারিনের মধ্যে অনুষ্ঠিত ২৪ টি সম্মেলনের পর এ চুক্তি স্বাক্ষর হয়। সভার স্মরণে দ্বীপের মাঝখানে একটি মনোলিথ বা ভৌগোলিক স্মারক তৈরি করা হয়।

এই দ্বীপটি আরও বেশ কয়েকটি রাজকীয় বৈঠকের জন্য ব্যবহৃত হয়েছিল।

 ১৬৫৯ সালে- চতুর্দশ লুই  তাঁর ভবিষ্যত স্ত্রী মারিয়া থেরেসা (১৬৩৮-১৬৮৩) এর সাথে দেখা করেন।  তাঁরা ছিলেন লে গ্র্যান্ড ডাউফিনের পিতামাতা ও অভিভাবক।  এক বছর পরে আইসেল অফ ফিয়াসান্টের সভায়  তিনি তার পিতা স্পেনের চতুর্থ রাজাকে বিদায় জানান। তিনি ফ্রান্সে পাড়ি দেওয়ার আগে চতুর্দশ লুইসের সঙ্গী  হয়েছিলেন।
 ১৭২১ সালে চতুর্দশ লুই স্পেনের মারিয়ানা ভিক্টোরিয়া (১৭১৮–১৭৮১) এর সাথে মিলিত হন, যদিও দুজন কখনো বিয়ে করেনি।  এর পরিবর্তে লুইস মেরি লেজস্কেস্কা এবং মারিয়া পর্তুগালের প্রথম জোসেফকে কে বিয়ে করেছিলেন।

প্রবেশাধিকার 
ভাটা থাকলে অনেক সময় স্পেন এর দিক দিয়ে দ্বীপটিতে প্রবেশ করা যায়।. এটি জনমানবহীন এবং এর প্রবেশাধিকার সংরক্ষিত।   তবে কিছু  ছুুুুটির দিন ও ঐতিহাসিক দিনে এটি সাধারণের জন্য খোলা রাখা হয়।

তাছাড়া সরকারি কর্মকর্তা, পরিচ্ছন্নককর্মী ও সৈনিকেরা দাপ্তরিক কাজের জন্য এর প্রবেশাধিকার পায়।

তথ্যসূত্র

বহিঃসংযোগ 

 বিবিসি নিউজে ফেজ্যান্ট দ্বীপ

স্পেনের নদী দ্বীপ
ফ্রান্সের নদী দ্বীপ
ফ্রান্স–স্পেন সীমান্ত
আন্তর্জাতিক দ্বীপ
কূটনৈতিক স্থান
রো রো রো ইওর বোট

রো, রো,রো ইওর বোট ইংরেজি ভাষার একটি শিশুতোষ ছড়া এবং জনপ্রিয় শিশুতোষ গান।
এই ছড়াটি অভিনয় করার জন্যও উপযুক্ত। এটি অভিনয় করার সময় শিশুরা দুটি সারিতে একে অপরের বিপরীতে বসে এবং প্রত্যেকে একই সাথে সামনে পেছনে হাত নাড়িয়ে নৌকা চালানোর অভিনয় করে।

এই ছড়াটি রাউড ফোক ইন্ডেক্সএ ১৯২৩৬ নম্বর আছে।

বিং ক্রসবাই তার ১০১ গ্যাঙ সঙ্গস (১৯৬১) নামের মিশ্র ছড়ার বইটিতে এই ছড়াটিকে অন্তর্ভুক্ত করেছেন এবং তিনি ১৯৭৬ সালে লন্ডন প্যালাডিয়ামে এক অনুষ্ঠানে তার পরিবারের সদস্যদের নিয়ে এটি আবৃতি করেছিলেন। সেটি লন্ডন প্যালাডিয়াম লাইভ এ সংরক্ষিত আছে।

আবৃত্তি 
আধুনিক সময়ে সর্বাধিক ব্যবহৃত চারটি উচ্চারণ ভঙ্গি অনুসরণ করে ছড়াটি আবৃত্তি  করা হয়। ()

এই উচ্চারণ রীতি অনুযায়ী ছড়াটিকে মনোমুগ্ধকর ভাবে আবৃৃত্তি করা যায়।

উৎপত্তি 
এই ছড়াটি মার্কিন লেখকদের মধ্যে নন এমন কেউ লিখে ছিলেন বলে মনে করা হয়। ১৮৫২ সালে এটি প্রথম ছাপা হয়েছিল,তখন বর্তমান সময়ের মতোই ছড়াটির শ্লোক গুলো সাজানো ছিল কিন্তু সেটা অনেকটাই ভিন্ন সুরে গাওয়া হতো। আবার তার দুই বছর পরে ছড়াটি একই শ্লোকে কিন্তু ভিন্ন উচ্চারণ ভঙ্গিতে প্রকাশ করা হয়। আধুনিক উচ্চারণ রীতিটি প্রথম ১৮৮১ সালে এলিফালেট অরাম লাইট তার দ্য ফ্রাঙ্কলিন স্কয়ার সং কালেকশন বইটিতে প্রকাশ করেন। । তবে তিনি সুরকার কিনা তা ধারণকারী এটা পরিষ্কার নয়।.

Mr,Bean এ Rowan Atkinson ও  Peter MacNicol   এই ছড়া টিকে অভিনয় করে প্রকাশ করেছিলেন।.

সংযোজিত বা বিকল্প স্তবক 
লোকেরা ছড়া টিকে আরো মনোমুগ্ধকর, অভিনয় করতে ও মজার করার জন্য এর সাথে প্রায়ই বিভিন্ন শ্লোক যুক্ত করেন।

রো,রো,রো ইওর বোট,

জেন্টলি ডাউন দ্যা স্ট্রিম।

ইফ ইউ ছি অ্যা ক্রোকোডাইল,

ডোন্ট ফোরগেট টু স্ক্রিম।

অথবা

রো,রো,রো ইওর বোট,

আন্ডারনিথ দ্যা স্ট্রিম।

হা..হা..!ফুলড ইউ,

অ্যাইম অ্যা সাবমেরিন!

রো,রো,রো ইওর বোট,

জেন্টলি ডাউন দ্যা স্ট্রিম।

থ্রো ইওর টিচার ওভারবোর্ড

এন্ড লিছেন টু হার স্ক্রিম।

এবং

রো,রো, রো ইওর বোট,

জেন্টলি ডাউন দ্যা স্ট্রিম।

ট্রাই টু মেইক ইট ব্যাক টু সোউর

বিফোর ইওর বোট সিংকস্।

তথ্যসূত্র 

ইংরেজি শিশুতোষ ছড়া
মার্কিন শিশুতোষ গান
মার্কিন শিশুতোষ ছড়া
মার্কিন লোক গান
ঐতিহ্যবাহী শিশুতোষ গান
জ্যাসন রিঅ্যাক্টর

জ্যাসন রিয়েক্টর () হলো যুুক্তরাজ্যের নৌবাহিনীর পারমাণবিক সাবমেরিন প্রকল্পে জড়িত সামরিক ও বেসামরিক কর্মীদের প্রশিক্ষণের জন্য লন্ডনের গ্রিনিচের রয়্যাল নেভাল কলেজে প্রতিরক্ষা মন্ত্রণালয় কর্তৃক স্থাপিত একটি স্বল্প-শক্তি সম্পন্ন পারমাণবিক গবেষণা চুল্লী।

নকশা 
এটি মূলত আর্গোনট সিরিজের ১০ কিলোওয়াটের একটি গবেষণা চুল্লি, যা মার্কিন যুক্তরাষ্ট্রের আর্গোন ন্যাশনাল ল্যাবরেটরীতে ডিজাইন করা। যুক্তরাজ্যের রাজকীয় নৌবাহিনী পরীক্ষামূলকভাবে এবং প্রশিক্ষণের উদ্দেশ্যে এটি ব্যবহার করেছিল। রাজকীয় নৌবাহিনীর পারমাণবিক শক্তি চালিত ডুবোজাহাজগুলোতে ব্যবহৃত চুল্লিগুলো আসলে চাপযুক্ত জল চুল্লি (পিডাব্লুআর), যা কয়েক মিলিয়ন মেগাওয়াট শক্তি সরবরাহ করে।

তৎকালীন সময়ে জনবহুল অঞ্চলে অবস্থিত অন্যতম পারমাণবিক চুল্লীগুলোর মধ্যে জ্যাসন রিয়েক্টর ছিল অন্যতম (অন্যটি ছিল পূর্ব লন্ডনের কুইন মেরিতে)– এবং নিঃসন্দেহে এটি ছিল ১৭ শতকের একটি ভবনে স্থাপিত একমাত্র চুল্লী। রয়েল নেভাল কলেজের ভবনটি পূর্বে গ্রিনিচ হাসপাতাল হিসেবে ব্যবহৃত হত। ১৬৯৬ থেকে ১৭১২ সালের মধ্যে ক্রিস্টোফার রেন ভবনটি নির্মাণ করেন। সেখানে কিং উইলিয়াম ভবনের মধ্যে চুল্লিটি ছিল। মধ্য লন্ডনের খুব কাছাকাছি জায়গায় থাকা সত্ত্বেও এই পারমাণবিক চুল্লীটির অস্তিত্ব সাধারণ জনগণের কাছে অনেকটাই অজানা ছিল। এমনকি ১৯৯৭ সালে "মেরিটাইম গ্রিনিচ"-কে ইউনেস্কোর বিশ্ব ঐতিহ্য হিসাবে স্থানও দেওয়া হয়েছিল।

পরিচালনা এবং ক্ষয়ক্ষতি 
জ্যাসন রিয়েক্টর ১৯৬২ থেকে ১৯৯৬ সাল পর্যন্ত সেখানে সচল ছিল (এর আগে, ১৯৫৯ সালের ফেব্রুয়ারি থেকে এটি স্লাও'র ল্যাংলিতে হকার সিডলি নিউক্লিয়ার পাওয়ার কর্পোরেশন দ্বারা পরিচালিত হত) এবং ১৯৯৯ সালে এটি সম্পূর্ণরূপে ভেঙে ফেলা হয়েছিল। তখন সেখান থেকে ২৭০ টন (২৯৭ মার্কিন টন; ৫৯৫,২৪৮ পাউন্ড) তেজস্ক্রিয় বর্জ্য অপসারণ করা হয়।

ইউরেটম চুক্তি লঙ্ঘনের অভিযোগে ইউরোপীয় কমিশন ইউরোপের ন্যায়বিচার আদালতে যুক্তরাজ্যের বিরুদ্ধে একটি মামলা (সি-৬১/০৩ কমিশন বনাম যুক্তরাজ্য) দায়ের করে।  এই মামলাটি ২০০২ সালের ১২ এপ্রিল খারিজ হয়ে যায়। আদালত রায়ে উল্লেখ করে যে, এই চুক্তিটি সামরিক উদ্দেশ্যে পারমাণবিক শক্তির ব্যবহারের ক্ষেত্রে প্রযোজ্য নয়।

আরও দেখুন 
 পারমাণবিক চুল্লীর তালিকা

তথ্যসূত্র

বহিঃসংযোগ 
Decommissioning The Jason Argonaut Research reactor At A World Herit 

পারমাণবিক গবেষণা চুল্লি
পারমাণবিক চুল্লী
লন্ডনের ইতিহাস
যুক্তরাজ্যের গবেষণা প্রতিষ্ঠান
ফাইভ লিটল মানকিস

"ফাইভ লিটল মানকিস" হলো ইংরেজি ভাষার একটি  ছড়া গান এবং ফিঙ্গারপ্লে। এ ধরনের কাব্যের মূলভাব সাধারণত অঙ্গভঙ্গি করে গাওয়ার মাধ্যমে ফুটিয়ে তোলা হয়। এই কাব্যে প্রতিটি স্তবকের শুরুর সংখ্যাটি ধারাবাহিকভাবে কমতে থাকে।

এইলিন ক্রিসটেলো "ফাইভ লিটল মানকিস" নামের একটি বইয়ের সিরিজ লিখেছেন। তিনি স্বীকার করেছিলেন যে তিনি মূল চরণগুলো লেখেন নি, তিনি তার মেয়ের কাছে কবিতাটি শুনেছিলেন।

১৮৯০ এর দশকের "সর্টিন ব্রেড" লোকসঙ্গীতের কথা এবং সুরের সাথে এই ছড়া গানটির সদৃশ্যতা রয়েছে।

গানের চরণ 
সাধারণভাবে প্রচলিত একটি সংস্করণ:

অঙ্গভঙ্গি 
প্রতিটি স্তবকের, প্রত্যেকটি লাইনের অঙ্গভঙ্গি গুলো হলো:

 বানরের সংখ্যার সমান আঙ্গুল তুলে, কনুইকে স্থির রেখে হাত উপরে-নিচে নাড়াতে হবে।
 তর্জনী আঙ্গুল তুলে, হাতকে ঘুরিয়ে নিচে মেঝের দিকে ইশারা করে মুষ্টিবদ্ধ হাতে মাথায় টোকা দিতে হবে ।
 কনিষ্ঠা আঙ্গুল মুখে এবং বৃদ্ধাঙ্গুল কানে ধরতে হবে। (একটি টেলিফোনের মত)
 তর্জনী আঙ্গুল ৯ বার নাড়াতে হবে। (উপদেশের ভঙ্গিতে)

আরও দেখুন  
 টেন লিটল ইন্ডিয়ানস

তথ্যসূত্র 

শিশুতোষ খেলা
শিশুদের কবিতা
ইংরেজি শিশুতোষ গান
মার্কিন লোকগীতি
ইংরেজি শিশুতোষ ছড়া
ইংরেজ শিশুতোষ গান
মার্কিন লোক গান
শিশুতোষ কবিতা
গানের বছর অজানা
গীতিকার অজানা
২০২০–২১ সংযুক্ত আরব আমিরাতে আয়ারল্যান্ড বনাম আফগানিস্তান ক্রিকেট দল

আফগানিস্তান ক্রিকেট দল তিনটি একদিনের আন্তর্জাতিক খেলার জন্য আফগানিস্তানের বিরুদ্ধে সংযুক্ত আরব আমিরাত সফর করে, যা জানুয়ারি ২০২১-এ অনুষ্ঠিত হবে।

দলীয় সদস্য

ট্যুর ম্যাচ

ওডিআই সিরিজ

১ম ওডিআই

২য় ওডিআই

৩য় ওডিআই

তথ্যসূত্র

বহিঃসংযোগ

২০২১-এ আইরিশ ক্রিকেট
২০২১-এ আফগান ক্রিকেট
২০২০–২১ আন্তর্জাতিক ক্রিকেট প্রতিযোগিতা
আয়ারল্যান্ড ক্রিকেট দলের সংযুক্ত আরব আমিরাত সফর
আফগানিস্তান ক্রিকেট দলের সংযুক্ত আরব আমিরাত সফর
কা'পর সাংকেতিক ভাষা

কা'পর সাংকেতিক ভাষা  'উরুবু সাংকেতিক ভাষা'  বা  'উরুবু – কা'পর সাংকেতিক ভাষা'  নামেও পরিচিত, যদিও এগুলো স্বীকৃত নাম নয়) একটি গ্রামের সাংকেতিক ভাষা, যা ব্যবহৃত হয়েছিল ব্রাজিলিয়ান রাজ্যের মারানহো এর কা'পর মানুষের ক্ষুদ্র সম্প্রদায় দ্বারা। ভাষাবিদ জিম কাকুমাসু ১৯৬৮ সালে লক্ষ্য করেন যে এই সম্প্রদায়ে প্রতি ৫০০ জনের মধ্যে প্রায় ৭ জন বধির। বধিরতার তুলনামূলকভাবে এই উচ্চহার (৭৫ এর মধ্যে ১ জন) সম্প্রদায়ের শ্রবণক্ষমতাসম্পন্ন ও বধির — উভয়কেই ভাষা ব্যবহার করার দিকে পরিচালিত করে এবং বেশিরভাগ শ্রবণকারী শিশুরা কথ্য ও সাংকেতিক ভাষা শিখে দ্বিভাষিক হয়ে বেড়ে ওঠে। ভাষাটির বর্তমান অবস্থা অজানা। এই অঞ্চলের অন্যান্য আদিবাসী উপজাতিদেরও সাংকেতিক ভাষা ব্যবহার করতে এবং নিজেদের মধ্যে যোগাযোগ করার কথা জন্য সাংকেতিক ভাষা পিডগিন ব্যবহার করতে দেখা যায়।

পারসন সাংকেতিক ভাষা  'উরুবু সাংকেতিক ভাষা'  বা  'উরুবু – কা'পর সাংকেতিক ভাষা'  নামেও পরিচিত, যদিও এগুলো স্বীকৃত নাম নয়) একটি গ্রামের সাংকেতিক ভাষা, যা ব্যবহৃত হয়েছিল ব্রাজিলিয়ান রাজ্যের মারানহো এর কা'পর মানুষের ক্ষুদ্র সম্প্রদায় দ্বারা। ভাষাবিদ জিম কাকুমাসু ১৯৬৮ সালে লক্ষ্য করেন যে এই সম্প্রদায়ে প্রতি ৫০০ জনের মধ্যে প্রায় ৭ জন বধির। বধিরতার তুলনামূলকভাবে এই উচ্চহার (৭৫ এর মধ্যে ১ জন) সম্প্রদায়ের শ্রবণক্ষমতাসম্পন্ন ও বধির — উভয়কেই ভাষা ব্যবহার করার দিকে পরিচালিত করে এবং বেশিরভাগ শ্রবণকারী শিশুরা কথ্য ও সাংকেতিক ভাষা শিখে দ্বিভাষিক হয়ে বেড়ে ওঠে। ভাষাটির বর্তমান অবস্থা অজানা। এই অঞ্চলের অন্যান্য আদিবাসী উপজাতিদেরও সাংকেতিক ভাষা ব্যবহার করতে এবং নিজেদের মধ্যে যোগাযোগ করার কথা জন্য সাংকেতিক ভাষা পিডগিন ব্যবহার করতে দেখা যায়।

কা'পুর সাংকেতিক ভাষার উল্লেখযোগ্য বৈশিষ্ট্যগুলি হল এর অবজেক্ট–সাবজেক্ট–ক্রিয়া শব্দের ক্রম, এবং আমেরিকান সাংকেতিক ভাষা, আউসলান এবং নিউজিল্যান্ড সাইন ল্যাঙ্গুয়েজ সহ ইউরোপীয় উৎসের ভাষাগুলির বিপরীতে স্বাক্ষরকারীর সামনে এবং ভবিষ্যতের পিছনে এর অতীতের অবস্থান নির্ধারণ করা। এটি অতীতের বিশ্ব দৃশ্যকে কিছু দৃশ্যমান এবং ভবিষ্যতকে অজ্ঞাত হিসাবে উপস্থাপন করতে পারে।

কাকুমাসু বেশ কয়েকটি বৈশিষ্ট্য উল্লেখ করেছেন যা সাংকেতিক ভাষাবিদগণ বর্তমানে অন্যান্য সাংকেতিক ভাষার সাথে মিলসম্পন্ন। যেমন নাম সাংকেতিক এর ব্যবহার। শর্তসাপেক্ষ এবং আবশ্যক ব্যাকরণগত মেজাজ এর নন-ম্যানুয়াল বৈশিষ্ট্যগুলির দ্বারা চিহ্নিত করা হয়েছে যেমন চোখ প্রশস্ত করা এবং মুখের পেশীগুলি দশক করা। খণ্ডবাক্যের আগে বা পরে প্রশ্নগুলি প্রশ্ন চিহ্ন দ্বারা চিহ্নিত করা হয়, আর একে "সামান্য কব্জি মোড় দিয়ে যাকে বলা হয় তার দিকে তর্জনী বাড়িয়ে" পদ্ধতিতে প্রয়োগ করা হয়।

আরও দেখুন 
 আল-সায়িদ বেদুইন সাংকেতিক ভাষা
 প্রভিডেন্স দ্বীপ সাংকেতিক ভাষা
 মার্থার আঙ্গিনা সাংকেতিক ভাষা
 অ্যাডামোরোব সাংকেতিক ভাষা

তথ্যসূত্র

আরো পড়ুন 
 Ferreiro-Brito, L.(1983). A Comparative Study of Signs for Time and Space in São Paulo and Urubu-Kaapor Sign Language, in W. Stokoe & V. Volterra (eds.), SLPR' 83. Proceedings of the 3rd. International Symposium on Sign Language Research, Rome, June 22–26, 1983, Rome & SiverSpring: CNR & Linstok Press.

ব্রাজিলের ভাষা
গ্রামের সাংকেতিক ভাষা
ফক্স ব্রডকাস্টিং সংস্থা

ফক্স ব্রডকাস্টিং সংস্থা (Fox Broadcasting Company) বা ফক্স (FOX) আমেরিকান বাণিজ্যিক সম্প্রচার ওভার দ্য এয়ার টেলিভিশন নেটওয়ার্ক যা ফক্স কর্পোরেশনের একটি প্রধান সম্পত্তি। নিউ ইয়র্ক সিটির আমেরিকার ১২১১ অ্যাভিনিউতে নেটওয়ার্কটির সদর দফতর রয়েছে, ফক্স ব্রডকাস্টিং সেন্টারে (নিউ ইয়র্কেও) এবং লস অ্যাঞ্জেলেসের ফক্স টেলিভিশন সেন্টারে অতিরিক্ত অফিস রয়েছে।

১৯৮৬ সালের ৯ অক্টোবর বিগ থ্রি টেলিভিশন নেটওয়ার্কের (এবিসি, সিবিএস এবং এনবিসি) প্রতিযোগী হিসাবে ফক্স চতুর্থ টেলিভিশন নেটওয়ার্কের সবচেয়ে সফল প্রচেষ্টা হয়ে ওঠে। এটি ২০০৪ থেকে ২০১২ পর্যন্ত ১৮-২৪ জনসংখ্যার মধ্যে সর্বাধিক রেটেড ফ্রি-টু এয়ার নেটওয়ার্ক ছিল এবং ২০০৭-০৮ মৌসুমে মোট দর্শকদের মধ্যে সর্বাধিক দেখা আমেরিকান টেলিভিশন নেটওয়ার্ক হিসাবে অবস্থান অর্জন করেছিল।

ইতিহাস

তথ্যসূত্র 

মার্কিন যুক্তরাষ্ট্রের টেলিভিশন নেটওয়ার্ক
নিউ ইয়র্ক সিটি ভিত্তিক সংস্থা
১৯৮৬ সালে প্রতিষ্ঠিত টেলিভিশন চ্যানেল ও স্টেশন
নিউইয়র্ক সিটি ভিত্তিক কোম্পানি
নারী সমকামীদের যৌন চর্চা

লেসবিয়ান যৌন অনুশীলনগুলি হ'ল যৌন ক্রিয়াকলাপ যা মহিলারা তাদের যৌন প্রবণতা নির্বিশেষে মহিলাদের সাথে যৌনমিলনে জড়িত। যে মহিলার সাথে অন্য মহিলার সাথে যৌন সম্পর্ক রয়েছে সে লেসবিয়ান হিসাবে পরিচয় দিতে পারে যদি সে একজন মহিলার প্রতি সম্পূর্ণরূপে যৌন আকৃষ্ট হয়, বা উভকামী যদি সে সম্পূর্ণভাবে কোনও মহিলার প্রতি যৌন আকৃষ্ট না হয়, বা যৌন পরিচয়কে আলাদা করে রাখে। এই শব্দটি ভিন্নজাতীয় বা যৌনলিঙ্গী মহিলাদের ক্ষেত্রেও ব্যবহার করা যেতে পারে যারা অনিশ্চিত বা তার যৌনতা অন্বেষণ করে।

প্রেম বা যৌনমিলন আন্তঃব্যক্তিক সম্পর্কগুলি প্রায়শই যৌন ইচ্ছা এবং উত্তেজনার বিষয় হয়, যার ফলস্বরূপ যৌন মুক্তির জন্য যৌন কার্যকলাপের দিকে পরিচালিত করে। মহিলাদের মধ্যে ঘনিষ্ঠতার শারীরিক প্রকাশ সামাজিক, সাংস্কৃতিক এবং অন্যান্য প্রভাবের সাথে সম্পর্কের প্রসঙ্গেও নির্ভর করে।

আরো দেখুন

নারী-নারী সহবাস
নারীরা যারা নারীদের সঙ্গে যৌনক্রিয়া করেন

তথ্যসূত্র

বহিঃসংযোগ

সমকামিতা
জৈবিক লিঙ্গ
যৌনক্রিয়া
নারী সমকামিতা
সুতি কাবাব

সুতি কাবাব বা সুতলি কাবাব হলো বাংলাদেশের পুরান ঢাকার চকবাজারে উৎপন্ন বিখ্যাত একটি কাবাব। এই কাবাব প্রস্তুত করা হয় গরুর মাংস বা খাসির মাংসের কিমা এবং বিভিন্ন রকমের মসলা থেকে। পুরান ঢাকা ছাড়িয়ে এখন সমগ্র বাংলাদেশেই জনপ্রিয় হয়ে উঠেছে এ কাবাব। কাবাবের সব ধরনের সংস্করণের মাঝে ঢাকাইয়াদের নিকট সুতি কাবাব সর্বাধিক জনপ্রিয়।

অঞ্চলভেদে, সুতি কাবাবের প্রণালীতে কিছু পার্থক্য পরিলক্ষিত হতে পারে। যেমন ঐতিহ্যগত ভাবেই এই কাবাব প্রধানত গরুর মাংস দিয়ে তৈরির পাশাপাশি খাসির মাংস দিয়েও করা হয়, তবে যেসব অঞ্চলে গরুর মাংস খাওয়া হয় না সেখানে প্রধানত খাসির মাংস দিয়েই সুতি কাবাব তৈরি হয়।

বর্তমানে বাংলাদেশের বিভিন্ন শহরে সুতি কাবাব পথ খাবার হিসেবে খাওয়া হয় তবে রমজানের সময়ে ইফতারের অনুষঙ্গ হিসেবেও এটি বহুল জনপ্রিয়। বিশেষত মুসলমানের ধর্মীয় উৎসব ঈদ উল-ফিতর এবং ঈদ উল-আযহার খাবারের তালিকায় সুতি কাবাব খুবই জনপ্রিয়। ভারতের কলকাতা এবং দিল্লীতেও সুতি কাবাবের ব্যাপক জনপ্রিয়তা রয়েছে।

সুতি কাবাবকে মুড়ি, পরোটা, নান রুটি বা আটার রুটির সাথে পরিবেশন করা এবং খাওয়া যায়। চকবাজারের আরেক ঐতিহ্যবাহী খাবার বড় বাপের পোলায় খায় এর উপকরণ হিসেবেও ব্যবহৃত হয় সুতি কাবাব।

নাম
সুতি কাবাবের নামকরণ হয়েছে এর রন্ধনপ্রণালী থেকে। এই কাবাবে ব্যবহৃত মাংস হাড়বিহীন ও খুবই পাতলা হওয়ায় রান্না হওয়ার সময় পড়ে যাওয়ার সম্ভাবনা থাকে। তাই মাংস যাতে পড়ে না যায় সেহেতু মাংসকে শিকের সাথে সুতা বা সুতলি দিয়ে বাঁধা হয়। সুতা ব্যবহারের ফলে এর নাম সুতি কাবাব, সুতা কাবাব, সুতলি    কাবাব হয়েছে। এছাড়াও পূর্বে এটিকে বাসনা কাবাব নামেও ডাকা হতো।

উৎপত্তি
মুঘল বাংলার সর্বপ্রথম রাজধানী ঢাকার খাবার-দাবারে মুঘল রন্ধনশৈলীর ব্যাপক প্রভাব রয়েছে। যার ফলস্বরূপ কাবাবের একটি ঢাকাইয়া সংস্করণ সুতি কাবাবের উৎপত্তি ঘটে বাংলাদেশের পুরান ঢাকার চকবাজারে, যেটি ঢাকা শহরের সবচেয়ে জনপ্রিয় ও ঐতিহ্যবাহী খাবার কেন্দ্র। ঢাকার নবাবদের আমলে জুম্মন রুটিওয়ালা নামক এক ব্যক্তি ঢাকাইয়াদের নিকট কাবাবের সবচেয়ে জনপ্রিয় এ সংস্করণটি উদ্ভাবন করেন।

উপকরণ এবং প্রস্তুতপ্রণালী
সুতি কাবাবের জন্য গরু বা খাসির মাংসের মিহি কিমা এবং চর্বি ও হাড় বিহীন মাংসের পাতলা টুকরা প্রয়োজন হয়। এছাড়া অন্যান্য উপকরণের মধ্যে রয়েছে বেসন, বুটের ডাল এবং বিভিন্ন ধরনের মসলা যেমন পেঁয়াজ, কাঁচা মরিচ, ধনেপাতা, টেস্টিং সল্ট, আদা, ডিম, রসুন, লবণ, লাল মরিচের গুঁড়া, কাবাব মসলা, দই, সাদা সরিষা, বাদাম বাটা, পোস্ত বাটা, পেপেঁ বাটা, তেল ইত্যাদি।

মাংসের কিমার সাথে সকল প্রকার মসলা ভালো করে মাখিয়ে কিছুক্ষণ রেখে দেয়া হয়। চর্বি ও হাড় ছাড়া মাংস পাতলা টুকরা করে সামান্য থেঁতলে নেয়া হয় যাতে করে সেগুলো চওড়া ও নরম হয়ে যায় এবং এ টুকরাগুলোর সাথেও সকল প্রকার মসলা মিশিয়ে নিয়ে কিছুক্ষণ রেখে দেয়া হয়। পরে শিকের মধ্যে মাংসের কিমা ও পাতলা টুকরা পর্যায়ক্রমে দিয়ে সুতা দিয়ে পেঁচিয়ে বেঁধে নেয়া হয়।

তথ্যসূত্র

আরও দেখুন
কালাভুনা

মাংসের পদ
কাবাব